**OPIS POSLOVA I PODACI O PLAĆI ZA RADNO MJESTO – VIŠI STRUČNI SURADNIK ZA IMOVINSKO-PRAVNE POSLOVE**

OPIS POSLOVA:

Izrađuje nacrte i prijedloge odluka te drugih akata iz djelokruga Gradskog vijeća i Gradonačelnika. Izrađuje prijedlog godišnjeg plana upravljanja imovinom u vlasništvu Grada.

Obavlja pravne, stručne i administrativne poslove vezane za upravljanje imovinom u vlasništvu Grada te pravni promet poslovnim prostorima, javnim površinama, neizgrađenim građevinskim zemljištem i poljoprivrednim zemljištem u vlasništvu Grada.

Izrađuje ugovore iz djelokruga rada Odjela. Obavlja pravne poslove vezane za postupke pred sudom i drugim tijelima u kojima se Grad pojavljuje kao stranka po bilo kojoj osnovi.

Prati zakone i druge propise iz imovinsko-pravnoga područja.

Obavlja i druge poslove po nalogu voditelja Odsjeka i pročelnika.

PODACI O PLAĆI:

Sukladno odredbi članka 8. Zakona o plaćama u lokalnoj i područnoj (regionalnoj) samoupravi (Narodne novine, broj 28/10 i 10/23), plaću službenika u upravnim odjelima i službama jedinice lokalne samouprave čini umnožak koeficijenta složenosti poslova radnoga mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnoga staža.

Slijedom navedenoga, plaću čini umnožak koeficijenta 2,70 (sukladno Odluci o koeficijentima za obračun plaće službenika i namještenika u upravnim tijelima Grada Ivanić-Grada, Službeni glasnik Grada Ivanić-Grada, broj 09/22) i osnovice za obračun plaće u iznosu od 620,00 eura (sukladno Odluci o visini osnovice za obračun plaće službenika i namještenika u upravnim tijelima Grada Ivanić-Grada, Službeni glasnik Grada Ivanić-Grada, broj 02/24), uvećan za 0,5 % za svaku navršenu godinu radnoga staža.